Milla Viljamaa

Milla Viljamaa (s. 1980Kotisivu ) on suomalainen säveltäjä, sanoittaja, sovittaja, muusikko ja tuottaja, joka on työskennellyt muun muassa sirkus-, tanssi-, ooppera ja teatteriproduktioissa sekä elokuvissa ja erilaisissa konserteissa. Hän on myös toteuttanut kaksi omaan musiikkiinsa perustuvaa visuaalista konserttia Kadonnut kuu (2005) sekä Ansa (2008). Viljamaan kokoonpanoja ovat muun muassa Hereä, Duo Milla Viljamaa & Johanna Juhola sekä trio Las Chicas del Tango, joilta kaikilta julkaistiin albumit vuonna 2007. Duo Milla Viljamaa & Johanna Juhola voitti kansainvälisen Astor Piazzolla -kilpailun (International "Citta di Castelfidardo" -award, Astor Piazzolla music section) vuonna 2002, minkä jälkeen julkaistiin duon ensimmäinen levy Piazzolla Passage. Duon toinen levy Mi Retorno oli Etno-Emma-ehdokas vuonna 2008. Elektrotangoa soittavan Johanna Juhola Reaktorin musiikkia on kuultu konserttien lisäksi myös tangoshowssa nimeltä Tango Roto, josta julkaistiin livelevy 2010. Saaga Enseble on yhtyeistä tuorein ja sen esikoisalbumi julkaistiin syksyllä 2012. Viljamaan ensimmäisen soololevyn nimeltä Paras aika päivästä teemoja ovat arjen pienet yksityiskohdat ja toisella Minne-nimisellä soololevyllä tutkimuksen kohteena on tarun ja toden rajapinta. Viljamaan levy Minne sai Teosto-palkinnon vuonna 2012.Yle Uutiset: Teosto palkitsi nykykansanmuusikon Viitattu 1.2.2024 Viljamaa on toiminut opettajana muun muassa Sibelius-Akatemian kansanmusiikin osastolla, mistä hän valmistui musiikin maisteriksi vuonna 2007 pääaineenaan piano ja harmoni. Lisäksi hän on kehittänyt uudenlaista opetus- ja opiskelumateriaalia julkaisuina nimeltä Kansanmusiikkia pianisteille (2008) ja Kansanmusiikkia pianisteille -alkeet (2012). ==Julkaisuja== *Saaga Ensemble: Kuullella (SAAGACD002) 2015 *Duo Milla Viljamaa & Johanna Juhola: Tango Diary (MVJJCD001) 2013 *Saaga Ensemble: Polku (SAAGACD001) 2013 *Las Chicas del Tango: Tango de Norte a Sur CD (ARC Music EUCD2365) 2012 *Kansanmusiikkia pianisteille -alkeet Nuottikirja () 2012 *Milla Viljamaa: Minne CD 2011 *Johanna Juhola Reaktori: Tango Roto Live CD 2010 *Milla Viljamaa: Paras aika päivästä CD (Aito Records AICD014) 2008 *Kansanmusiikkia pianisteille Nuottikirja () 2008 *Hereä: Hereä CD (Plastinka Records PLACD0048) 2007 *Duo Milla Viljamaa & Johanna Juhola: Mi Retorno CD (Texicalli Records TEXCD076) 2007 *Las Chicas del Tango: La Voz Femenina CD 2007 (Texicalli Records TEXCD0076) *Duo Milla Viljamaa & Johanna Juhola: Piazzolla Passage CD (Warner Music Finlandia Records) 2004 ==Produktioita== *Muumit Rivieralla – Tuottaja-ohjaaja Hanna Hemilän ja Xavier Picardin tekemä Muumit Rivieralla elokuva, yksi säveltäjistä 2014 *Sankariveljekset – balettiseikkailu maailman synnystä, Tapiola Sinfonietta ja Kutitus -festivaali, sävellys Milla Viljamaa, käsikirjoitus Eppu Nuotio, koreografia Jouka Valkama 2013 *Seitsemän miestä – poikkitaiteellinen tangoteatteriesitys, Espoon Teatteri, ohjaus Elina Lajunen, musiikki Duo Milla Viljamaa & Johanna Juhola 2013 *Pinnan alla – kuka uskoisi näitä näkyjä, SibaFest 2012 *Pohjan neidon tarina – visuaalinen musiikkitaru, Hereä -yhtye, Musiikkiteatteri Kapsäkki 2011 *Valveunia – näyttämökonsertti, ohjaus: Anni Ojanen, musiikki Duo Milla Viljamaa & Johanna Juhola 2010 *Lumikki – musiikin, nukketeatterin ja tanssin keinoin, ohjaus: Elina Lajunen, musiikki ja äänisuunnittelu: Milla Viljamaa, Tanssiteatteri Hurjaruuth 2010 *Tango Roto – suomalainen tangoshow, tanssijat Nina ja John Krook, Jussi Väänänen, Katja Koukkula, Daniel Suominen. Johanna Juholan ja Milla Viljamaan säveltämää musiikkia Johanna Juhola reaktori kokoonpanolla 2009 *Maria de Buenos Aires – Astor Piazzollan ja Horacio Ferrerin tango-operita, ohjaus: Ville Saukkonen 2008 *Kadonnut Kuu – tanssiteos, koreografia Jorma Uotinen, tanssi Sirpa Suutari-Jääskö ja Jukka Haapalainen 2008 *Kanteleen kyydissä – interaktiivinen musiikkitarina. Käsikirjoitus ja ohjaus Eppu Nuotio, sävellys Vilma Timonen 2008 *Ansa – visuaalinen liikekielestä versoava musiikkiesitys 2008 *Tummien perhosten koti – elokuva, ohjaus Dome Karukoski, musiikki Panu Aaltio 2008 *Reverie – uutta sirkusta, Med Andra Ord 2007 *Kadonnut Kuu – audiovisuaalinen konsertti 2005 ==Lähteet== ==Aiheesta muualla== *Milla Viljamaan kotisivu Luokka:Suomalaiset muusikot Luokka:Suomalaiset säveltäjät Luokka:Vuonna 1980 syntyneet Luokka:Elävät henkilöt